Android har en innstilling som heter "Forstørrelsesbevegelser".
Den gjør det mulig å zoome inn og ut på startskjermen, eller i apper der knipemetoden ikke fungerer.
Knipemetoden fungerer fint i f.eks. Google Chrome.
Man går inn på en nettside, legger to fingrer på skjermen og drar dem fra hverandre, eller kniper dem sammen, for å zoome ut og inn.
Men det fungerer ikke på startskjermen eller i standardapper som Telefon, Klokke og Meldinger.
Men med "Forstørrelsesbevegelser" kan man zoome inn og ut der man ønsker det.
Jeg har aktivert "Forstørrelsesbevegelser" i Innstillinger, under Tilgjengelighet og Syn.
Nå kan jeg trippeltrykke med én finger på startskjermen.
Da forstørrer jeg området jeg trykket på. Som du ser har jeg hørt litt på Foo Fighters i Spotify nylig.
Om jeg vil manøvrere meg rundt -
- kan jeg legge to fingrer på skjermen, og dra i ønsket retning.
Det er viktig å ha litt mellomrom mellom fingrenene, ellers kan telefonen oppfatte det som én finger.
Da får man ikke ønsket effekt.
Når man først er i forstørrelsesmodus, fungerer faktisk knipemetoden til å zoome inn ytterligere.
Ved å trippeltrykke en gang til går man tilbake til normalvisning.
Man zoomer altså inn på det området man trykker. Om jeg vil se nærmere på teksten oppe til venstre -
- så trippeltrykker jeg der.
Hvis man heller vil manøvrere med bare én finger, finnes det en metode for det med "midlertidig forstørring".
Da trippeltrykker man uten å løfte fingeren etter det tredje trykket.
Nå holder jeg fingeren inne etter det tredje trykket, og kan dra den rundt på skjermen.
Telefonen responderer litt bedre på fingerbevegelsen med denne metoden.
Når jeg nå slipper opp fingeren -
- er jeg tilbake i normalvisning.
Merk for øvrig: Selv om du er i forstørret modus, vil telefonen åpne applikasjoner i normalvisning.
Hvis jeg nå, i forstørret modus, åpner Klokke -
- åpner Klokke-appen seg i normalvisning. Man må altså trippeltrykke her også, for å zoome inn.
Det samme gjelder når man går tilbake til startskjermen ved å trykke Hjem-knappen.
Da er man tilbake igjen i normalvisning.